cyanic-selkie/wikianc huggingface dataset:
গুগল মিট
ইতিহাস
ডান|থাম্ব|150x150পিক্সেল| মার্চ ২০১৭ থেকে অক্টোবর ২০২০ পর্যন্ত গুগল মিট-এর লোগো ব্যবহার করা হয়েছে ২০১৭ সালের ফেব্রুয়ারিতে শুধুমাত্র-আমন্ত্রণ জানানোর বিকল্পসহ নিরবে একটি আইওএস অ্যাপ প্রকাশ করার পরে, গুগল আনুষ্ঠানিকভাবে মার্চ ২০১৭-এ মিট চালু করে পরিষেবাটি ৩০জন অংশগ্রহণকারীদের জন্য একটি ভিডিও কনফারেন্সিং অ্যাপ হিসাবে উন্মোচন করা হয়েছিল, যা হ্যাঙ্গাউটস-এর একটি এন্টারপ্রাইজ-বান্ধব সংস্করণ হিসাবে বর্ণনা করা হয়েছে৷ এটি ডেস্কটপ, অ্যান্ড্রয়েড এবং একটি iOS- এর জন্য অ্যাপ্লিকেশনের মাধ্যমে উপলব্ধ ছিল।
গুগল মিট মূল হ্যাঙ্গাউটস অ্যাপ্লিকেশন আপগ্রেড করার জন্য উপরের বৈশিষ্ট্যগুলি প্রবর্তন করার সময়, কিছু স্ট্যান্ডার্ড হ্যাঙ্গাউটস বৈশিষ্ট্যগুলি বাতিল করা হয়েছিল, যার মধ্যে উপস্থিতদের দেখা এবং একই সাথে চ্যাট করা ছিল৷ এক সময়ে অনুমোদিত ভিডিও ফিডের সংখ্যাও কমিয়ে ৮ করা হয়েছিল (যদিও "টাইলস" লেআউটে ৪টি পর্যন্ত ফিড দেখানো যেতে পারে), যারা সম্প্রতি তাদের মাইক্রোফোন ব্যবহার করেছেন তাদের অগ্রাধিকার দিয়ে। অতিরিক্তভাবে, চ্যাটবক্সের মতো বৈশিষ্ট্যগুলি ভিডিও ফিডগুলিকে ওভারলে করার জন্য পরিবর্তন করা হয়েছিল, পরবর্তীটিকে ফিট করার জন্য পুনরায় আকার দেওয়ার পরিবর্তে। ২০২২ সালের নভেম্বরে, হ্যাঙ্গাউটস আনুষ্ঠানিকভাবে রূপান্তরিত হয়েছিল এবং আর উপলব্ধ নেই৷ গুগল অবৈতনিক অ্যাকাউন্টগুলির জন্য তার স্বাভাবিক ৬০-মিনিটের সীমা স্থগিত করেছে।
২০২০ সালের আগস্টে এটি জানানো হয়েছিল যে গুগল অবশেষে গুগল ডুও-কে ব্যবসা-ভিত্তিক গুগল মিট-এর সাথে একীভূত করার পরিকল্পনা করছে। ২০২১ সালের ডিসেম্বরে এই উদ্দেশ্যটি বাদ দেওয়া হয়েছিল, কিন্তু ডুও উপলব্ধ এবং আপডেট করা অব্যাহত ছিল। ২০২২ সালের জুনে, গুগল কোর্সটি উল্টে দেয় এবং ঘোষণা করে যে ডুও প্রকৃতপক্ষে মিট-এ একীভূত হবে। একীভূতকরণটি আগস্টে শুরু হয়েছিল, ডুও মোবাইল অ্যাপটির নাম পরিবর্তন করে মিট করা হয়েছে। গুগল ডুও ওয়েব অ্যাপটি এখন গুগল মিট ওয়েব অ্যাপেও রিডাইরেক্ট করে। আসল মিট অ্যাপটি পরের মাসগুলিতে পর্যায়ক্রমে বন্ধ করার উদ্দেশ্য।
বৈশিষ্ট্য
গুগল মিট-এর বৈশিষ্ট্যগুলির মধ্যে রয়েছে:
গুগল ওয়ার্কস্পেস অ্যাকাউন্ট
মার্চ ২০২০-এ, গুগল এন্টারপ্রাইজ সংস্করণে উপস্থিত উন্নত বৈশিষ্ট্যগুলি সাময়িকভাবে গুগল ওয়ার্কস্পেস বা জি স্যুট ফর এডুকেশন সংস্করণ ব্যবহার করে এমন যেকোন ব্যক্তির জন্য বাড়িয়েছে। জানুয়ারী ২০২২-এ, এডুকেশন এবং কর্মক্ষেত্র ব্যবহারকারীরা সদস্যতা না নিলে এই বৈশিষ্ট্যগুলি সরিয়ে দেওয়া হয়েছিল।
জিমেইল অ্যাকাউন্ট
২০২০ সালের মার্চ মাসে, গুগল ব্যক্তিগত (ফ্রি) গুগল অ্যাকাউন্টগুলিতে মিট চালু করেছে।
গুগল ওয়ার্কস্পেস ব্যবহারকারীদের জন্য ২৫০-কলার সীমা এবং হ্যাঙ্গাউটস-এর জন্য ২৫-অংশগ্রহণকারী সীমার তুলনায় বিনামূল্যে মিট কলে শুধুমাত্র একজন হোস্ট এবং সর্বাধিক ১০০জন অংশগ্রহণকারী থাকতে পারে। মিট-এর সাথে ব্যবসায়িক কলের বিপরীতে, ভোক্তা কলগুলি রেকর্ড করা এবং সংরক্ষণ করা হয় না এবং গুগল বলে যে মিট-এর গ্রাহক ডেটা বিজ্ঞাপন লক্ষ্য করার জন্য ব্যবহার করা হবে না। যদিও মিট-এর গোপনীয়তা নীতির বিশ্লেষণের ভিত্তিতে বিজ্ঞাপনের উদ্দেশ্যে কল ডেটা ব্যবহার করা হচ্ছে না বলে জানা গেছে, গুগল কলের সময়কাল, কারা অংশগ্রহণ করছে এবং অংশগ্রহণকারীদের আইপি ঠিকানার তথ্য সংগ্রহ করার অধিকার সংরক্ষণ করে।
কল শুরু করার জন্য ব্যবহারকারীদের একটি গুগল অ্যাকাউন্ট প্রয়োজন এবং গুগল ওয়ার্কস্পেস ব্যবহারকারীদের মতো, গুগল অ্যাকাউন্ট থাকা যে কেউ জিমেইলের মধ্যে থেকে মিট কল শুরু করতে সক্ষম।
প্রযুক্তি
ওয়েবআরটিসি স্ট্যান্ডার্ড অনুযায়ী, গুগল মিট ভিডিও স্ট্রিম কম্প্রেশনের জন্য ভিপি৮ এবং ভিপি৯ ভিডিও কোডেক ব্যবহার করে এবং ভয়েস স্ট্রিম কম্প্রেশনের জন্য অপুস অডিও কোডেক। এপ্রিল ২০২০-এ, গুগল এভি১ ভিডিও কোডেক সমর্থন করার পরিকল্পনা ঘোষণা করেছে।
গুগল মিট অডিও এবং ভিডিও স্ট্রিম নিয়ন্ত্রণের জন্য মালিকানাধীন প্রোটোকল ব্যবহার করে। থার্ড-পার্টি পরিষেবার মাধ্যমে গুগল ওয়ার্কস্পেস গ্রাহকদের জন্য গুগল মিট এবং এসআইপি/এইচ.৩২৩-ভিত্তিক কনফারেন্সিং ইকুইপমেন্ট এবং সফ্টওয়্যারের মধ্যে ইন্টারঅপারেবিলিটি উপলব্ধ।
গুগল মিট ওয়েবআরটিসির মাধ্যমে কম ব্যান্ডউইথের মোবাইল নেটওয়ার্কের জন্য অপ্টিমাইজ করা হয়েছে এবং ইউডিপির মাধ্যমে কিউইউআইসি ব্যবহার করে। নেটওয়ার্ক গুণমান পর্যবেক্ষণের মাধ্যমে ভিডিও মানের অবনতির মাধ্যমে অপ্টিমাইজেশন আরও অর্জন করা হয়। প্যাকেটের ক্ষতি লুকানোর জন্য মিট ওয়েভনেটেক ব্যবহার করে।
হার্ডওয়্যার
২০২০ সালের মে মাসে, আসুস কনফারেন্স রুম সেটিংসে গুগল মিট-এর সাথে ব্যবহারের জন্য ডিজাইন করা ভিডিও কনফারেন্সিং হার্ডওয়্যার উন্মোচন করেছে, যার মধ্যে একটি "মিট কম্পিউট সিস্টেম" মিনি পিসি এবং একটি ডেডিকেটেড ক্যামেরা এবং মাইক্রোফোন রয়েছে।
বৃক্ষবিদ্যা
ডান|থাম্ব|অস্ট্রেলিয়ার একটি পার্কে একজন বৃক্ষবিদ চেইন স ব্যবহার করে একটি ইউক্যালিপ্টাস গাছ কাটছেন।
বৃক্ষবিদ্যা (Arboriculture; উচ্চারণ: ) হল বিভিন্ন বৃক্ষ, গুল্ম, লতানো উদ্ভিদ এবং অন্যান্য বহুবর্ষজীবী কাষ্ঠল গাছ চাষ ও ব্যবস্থাপনা সংক্রান্ত বিদ্যা। কীভাবে গাছের বৃদ্ধি ঘটে এবং পরিবেশগত বিভিন্ন উদ্দীপনায় সাড়া প্রদান করে- তা নিয়ে এ শাস্ত্রে আলোচনা করা হয়। এছাড়া, বিভিন্ন ব্যবহারিক কৌশল যেমন: চারা বাছাই, রোপণ, নিষেক, পরিচর্যা, কীটপতঙ্গ ও রোগ-জীবাণু নিয়ন্ত্রণ, ছাঁটাই, আকার প্রদান এবং অপসারণ বৃক্ষবিদ্যার অন্তর্গত।
ব্যুৎপত্তি
বৃক্ষবিদ্যার ইংরেজি আর্বোরিকালচার (Arboriculture) শব্দটি ইংরেজি "Arbor" শব্দ থেকে এসেছে। Arbor শব্দের অর্থ "নিকুঞ্জ" (অর্থাৎ, বৃক্ষছায়ায় ঘাস আচ্ছাদিত স্থান)। বৃক্ষবিদ্যায় মূলত সৌন্দর্যবর্ধনের জন্য বিভিন্ন উদ্ভিদ চাষ ও ব্যবস্থাপনা (অর্থাৎ, নিকুঞ্জ তৈরি) সংক্রান্ত আলোচনা রয়েছে বলে এর এরূপ নামকরণ করা হয়েছে।
ইতিহাস
বৃক্ষবিদ্যার মৌলিক বিষয়গুলোর প্রয়োগ প্রাচীন কাল থেকেই লক্ষ্য করা যায়। প্রাচীন মিশরীয়রা সৌন্দর্য বর্ধনের জন্য গাছগুলো গোলকাকারে ছাঁটাই করত এবং সদ্য রোপিত গাছের নিচে চারদিকের মাটিকে একটু উঁচু করে পিরিচের আকার প্রদান করত যাতে সেখানে পানি ধারণ করতে পারে। এ কৌশলগুলোর প্রয়োগ বর্তমানেও দেখা যায়।
খ্রিস্টপূর্ব ৩০০ অব্দের (আনুমানিক) প্রাচীন গ্রীক দার্শনিক থিওফ্র্যাস্টাস তার পেরি ফাইটন হিস্টরিয়া গ্রন্থে বৃক্ষ রক্ষণাবক্ষেণের বেশ কিছু পদ্ধতি বর্ণনা করেছেন। আর, রোমানরাও যে বৃক্ষবিদ্যা চর্চা করত, ভের্গিলের জিয়র্গিক্স (Georgics) পদ্যেই তার প্রমাণ পাওয়া যায়।
টাইগ্রিস ও ইউফ্রেটিসের মধ্যবর্তী মেসোপটেমিয়া এবং নীল নদ তীরবর্তী মিশরে প্রথম দিকে কেবল দেশীয় প্রজাতির উদ্ভিদেরই চাষ হত। সভ্যতার ক্রমবিকাশ ও আদান প্রদানের ফলে ধীরে ধীরে উভয় অঞ্চলেই ইউরোপীয় চাষাবাদ কৌশল এবং বিভিন্ন প্রজাতির উদ্ভিদের চাষ চালু হয়।
আপেল, নাশপাতি, এপ্রিকট এবং বরই গাছ এশিয়া থেকে ইউরোপে যাওয়ায় আলেকজান্ডারের অভিযানগুলোর ভূমিকা রয়েছে। এদের চাষাবাদে প্রাচীন গ্রিস ও রোম উদ্ভাবন করেঠিল উন্নত চাষ কৌশল। তাদের রোপণ, গ্রাফটিং, ছাঁটাই, পরাগায়িতকরণ এবং বাছাই করে নতুন জাত তৈরির কৌশলগুলোর বহু শতাব্দী ধরে প্রচলিত ছিল।
মধ্যযুগে ফলদ বাগান খাবার সরবরাহ করার পাশাপাশি সে অঞ্চলের অর্থনৈতিক কাঠামোও গঠন করেছিল। ৬ষ্ঠ শতাব্দীর সালিক আইন ফলদ গাছ ক্ষতিগ্রস্তকারীদের জন্য শাস্তি ঘোষণা করে। পঞ্চদশ থেকে অষ্টাদশ শতাব্দীর মধ্যে কলা, আম এবং জাপানি পারসিমন সহ বিভিন্ন ফলের গাছ পূর্ব ও পশ্চিমা দেশগুলোতে গমন করে। এই সময়কালেই নরম্যান্ডিতে আপেল চাষ শুরু হয়, যা আজ আপেলের সাইডারের জন্য বিখ্যাত।
অষ্টাদশ শতাব্দীর ডাইডারট ও আলেমবার্টের বিশ্বকোষের বৃক্ষ অংশে বৃক্ষবিদ্যার বিভিন্ন পদ্ধতি বর্ণনা করা হয়েছিল। ঊনবিংশ শতাব্দীতে বৈজ্ঞানিক প্রথায় বৃক্ষ-গুল্মাদির চাষ মধ্যবিত্ত শ্রেণীর মাঝে জনপ্রিয়তা লাভ করে। কিন্তু বিংশ শতাব্দীতে দুটি বিশ্বযুদ্ধের কারণে খাদ্যাভাব দেখা দেয়, যা বৃক্ষবিদ্যাকে উৎপাদনমুখী হয়ে উঠতে বাধ্য করে।
বৃক্ষবিদ
যে ব্যক্তি বৃক্ষবিদ্যা অধ্যয়ন বা অনুশীলন করে তাকে বৃক্ষবিদ (আর্বোরিস্ট বা আর্বোরিকালচারিস্ট) বলা যেতে পারে। আর কেউ যদি গাছের শারীরিক রক্ষণাবেক্ষণ এবং ম্যানিপুলেশন সম্পর্কে প্রশিক্ষণ গ্রহণ করে বৃক্ষবিদদের পরিবর্তে আর্বেরিকালচার প্রক্রিয়ায় অংশ নেন তবে তাকে ট্রি সার্জন বলা হয়। ঝুঁকি ব্যবস্থাপনা, আইন এবং নন্দনতত্ত্ব সম্পর্কিত জ্ঞান বৃক্ষবিদ্যা চর্চায় বিশেষ ভূমিকা পালন করে। এ সংক্রান্ত ব্যবসা প্রতিষ্ঠানগুলো প্রায়ই "গাছের ঝুঁকি সমীক্ষা" সম্পন্ন করার জন্য বৃক্ষবিদদের নিয়োগ প্রদান করে, যাতে গাছের সুরক্ষা এবং পুষ্টি নিশ্চিত করা যায়।
বৃক্ষবিদ্যায় মূলত পৃথকভাবে কাষ্ঠল গাছগুলোর প্রতি গুরুত্বারোপ করা হয়। বৃক্ষবিদগণ সাধারণত উদ্যান, বাগান বা অন্যান্য জনবহুল স্থানগুলোতে ভূ-দৃশ্যের স্থায়ী সৌন্দর্য বর্ধক গাছগুলোর রক্ষণাবক্ষেণ করে থাকে, যাতে সাধারণ মানুষের উপকার ও বিনোদনের ব্যবস্থা হয়।
বাংলাদেশে বৃক্ষবিদ্যা
বাংলাদেশে প্রাতিষ্ঠানিকভাবে বৃক্ষবিদ্যা শিক্ষার সুযোগ খুবই কম। বাংলাদেশ প্রকৌশল বিশ্ববিদ্যালয়ে স্থাপত্যবিদ্যা বিভাগের শিক্ষার্থীদের ভূ-দৃশ্য স্থাপত্যবিদ্যা সংক্রান্ত দুটি কোর্স করানো হয় যা বৃক্ষবিদ্যার সাথে সাদৃশ্যপূর্ণ। এর বাইরে কেবল বনবিদ্যা বিভাগের ছাত্ররাই বৃক্ষবিদ্যার প্রাথমিক ধারণা লাভ করে। ফলে পর্যাপ্ত শিক্ষা ও গবেষণা না থাকায় বৃক্ষবিদ্যা বাংলাদেশে এখনো বিজ্ঞানের মর্যাদা পায়নি।
শিক্ষা ক্ষেত্রে এ বিষয়টি উপেক্ষিত হওয়ায় কর্মক্ষেত্রেও বনবিদদের চাহিদা তৈরি হয়নি। সরকারি পর্যায়ে শুধু সড়ক পরিবহন ও সেতু মন্ত্রণালয়ের সড়ক ও জনপথ বিভাগ এবং পূর্ত মন্ত্রণালয়ের গণপূর্ত বিভাগেই বৃক্ষবিদ্যা ইউনিট আছে। এতে নিয়োগপ্রাপ্ত বৃক্ষবিদগণ সংস্থাগুলোর নার্সারি ও পার্কগুলোতে কাজ করে থাকে।
যুক্তরাজ্যে বৃক্ষবিদ্যা
যুক্তরাজ্যে গাছকে নগর পরিকল্পনার একটি উপাদান হিসেবে বিবেচনা করা হয়। শহরে একে নান্দনিক ভূদৃশ্য সৃষ্টিকারী উপাদান হিসেবে রক্ষণাবক্ষেণ করা হয়।
বৃক্ষবিদ ও স্থানীয় সরকার বৃক্ষবিদ্যা অফিসার এ সংক্রান্ত বিষয়ে গুরুত্বপূর্ণ ভূমিকা রাখতে পারে। কেননা, গাছ সংরক্ষণের একটি মৌলিক বিষয় হল উচ্চ মানের গাছ সনাক্তকরণ, যেন তা দীর্ঘজীবী হতে পারে। এছাড়া, যুক্তরাজ্যে বিদ্যমান টাউন অ্যান্ড কান্ট্রি প্ল্যানিং সিস্টেমের আওতায় শহর ও গ্রামাঞ্চলের গাছগুলোর সংরক্ষণ ও সুরক্ষা প্রদান করা হয়। এই সুরক্ষার ফলে শহুরে এবং গ্রামীণ বনগুলোর সংরক্ষণ ও উন্নতি সাধিত হয়।
ঐতিহাসিকভাবেই এ পেশাটি অপারেশনাল এবং পেশাদার এ দুই ভাগে বিভক্ত। প্রতিষ্ঠানের দিক দিয়ে এগুলো আবার বেসরকারী প্রতিষ্ঠান এবং সরকারি প্রতিষ্ঠান এ দুই অংশে বিভক্ত।
বৃহত্তর পরিসরে এ পেশায় কর্মরতদের সংগঠিত করতে আর্বোরিকালচারাল অ্যাসোসিয়েশন নামে একটি ট্রেড গঠিত হয়েছে। আর, ইনস্টিটিউট অফ চার্টার্ড ফরেষ্টার বৃক্ষবিদদের পেশাদারিত্বের স্বীকৃতি এবং স্থিতিশীলতার পথ সুগম করতে কাজ করে থাকে।
এ খাতে ধরণভেদে কারগরি শিক্ষায় শিক্ষিত ব্যক্তি থেকে শুরু করে ডক্টরেট ডিগ্রিধারীরা পর্যন্ত কাজ করে থাকে। তাদের কর্মক্ষেত্র ও সুযোগ-সুবিধাও ভিন্ন। তবে, তুলনামূলক নতুন খাত হিসেবে এ পেশার কর্মক্ষেত্র ও সুযোগ-সুবিধা এখনও বেশ সীমিত।
সরকারি দৌলতপুর মুহসিন মাধ্যমিক বিদ্যালয়
দৌলতপুর মুহসিন মাধ্যমিক বিদ্যালয় খুলনা জেলার প্রথম উচ্চ বিদ্যালয়, প্রতিষ্ঠাকাল ১৮৬৭। বর্তমানে খুলনা শহরের যশোর রোডে (পূর্বের খান এ সবুর রোড) অবস্থিত। এ স্কুলে বিজ্ঞান, বাণিজ্য ও কলা বিভাগ চালু রয়েছে। এখানে ৬ষ্ঠ শ্রেণি থেকে ১০ম শ্রেণি পর্যন্ত শুধুমাত্র ছাত্রদের পাঠদান করা হয়। প্রতি শ্রেণিতে ৩টি করে সেকশন রয়েছে। ১৭ জন শিক্ষক দ্বারা ৭৫৪ জন ছাত্রের পাঠদান কার্যক্রম পরিচালিত হয়। বিদ্যালয়টি ৩.১৫ একর জমির উপর প্রতিষ্ঠিত। এখানে ৩ হাজার বই সংবলিত একটি সমৃদ্ধ পাঠাগার এবং আধুনিক সুযোগসুবিধা সংবলিত কম্পিউটার ল্যাব ও বিজ্ঞানাগার রয়েছে। এছাড়া রয়েছে মিলনায়তন, মসজিদ ও ক্যান্টিন। বিদ্যালয়ে ৪টি দ্বিতল, ১টি একতলা ভবন, চার কক্ষ বিশিষ্ট ১টি টিনশেড হোস্টেল এবং প্রধান শিক্ষকের জন্য ১টি টিনসেড বাসভবন রয়েছে। স্কুলের নিজস্ব ২টি খেলার মাঠ আছে। পরীক্ষার ফলাফলের দিক থেকে এ স্কুল পুরানো ঐতিহ্য বজায় রেখে চলেছে। প্রতিবছর এ স্কুল থেকে যতজন এস.এস.সি পরীক্ষার্থী অংশ নেয় তার ৮০ শতাংশই উত্তীর্ণ হয়।
ইতিহাস
দানবীর হাজী মুহাম্মদ মহসীন এর পৃষ্ঠপোষকতায় বিদ্যালয়টি গড়ে ওঠে। হাজী মুহাম্মদ মহসীন-এর জমিদারির অধিকাংশই ছিল খুলনায়। খুলনা জেলার সৈয়দপুর, শোভনা, চরভদ্র প্রভৃতি জমিদারি নিয়ে গঠিত হাজী মোহসীনের ‘সৈয়দপুর ট্রাস্ট এস্টেট’-এর কাচারি ছিল দৌলতপুরে। এর ম্যানেজার ছিলেন বাবু ক্ষেত্র গোপাল বন্দ্যোপাধ্যায়। তিনিই প্রথম এ স্কুল প্রতিষ্ঠার পরিকল্পনা করে এ এস্টেটের ইনচার্জ ডেপুটি কালেক্টর বাবু ব্রহ্মনাথ সোমের সঙ্গে আলোচনা করেন। তিনি সম্মতি দিলে ১৮৬৭ সালের ২ ফেব্রুয়ারি এ স্কুল প্রতিষ্ঠিত হয়। স্কুলের প্রথম নাম ছিল ‘দৌলতপুর-সৈয়দপুর ট্রাস্ট এস্টেট স্কুল’। এটি শুরুতে ছিল একটি মাইনর স্কুল। পরে নাম হয় ‘দৌলতপুর মাইনর স্কুল’।
স্কুলের প্রথম ক্লাস শুরু হয় জনৈক ব্যবসায়ী গৌরমোহন সাহার দোকানের এক কামরায়। কয়েক বছরের মধ্যে এটিকে হাই স্কুলে রূপান্তর করা হয়। এ স্কুলের প্রথম সাময়িক প্রধান শিক্ষক নিযুক্ত হন অভয়কুমার সেন। কয়েকমাস পরে প্রধান শিক্ষকের দায়িত্বভার গ্রহণ করেন রাজমোহন ঘোষ। প্রথম হেডপন্ডিত নিযুক্ত হন তারকনাথ ভট্টাচার্য। স্কুলটি যাত্রা শুরু করেছিল ৫৪ জন ছাত্র নিয়ে। এক মাসের মধ্যে ছাত্র সংখ্যা দাঁড়ায় ১০০। ৬ মাসের মধ্যে স্কুলে শিক্ষার্থীর সংখ্যা আরও বেড়ে যাওয়ায় মহেশ্বরপাশা নিবাসী শ্রী উমাচরণ মুখার্জির বাড়িতে স্কুলটি স্থানান্তরিত হয়। এস্টেট অর্থ সাহায্য দিতে থাকে প্রতি মাসে ৫৪ টাকা। ছাত্র বেতন পাওয়া যেত প্রতি মাসে ১৭ টাকা। প্রধান শিক্ষকের বেতন ছিল মাসিক ৩০ টাকা। ১৮৭০ সালে এ স্কুল থেকে ১৩ জন ছাত্র মধ্য ইংরেজি ফাইনাল পরীক্ষা দেয় এবং পাস করে ১২ জন। পরবর্তী বছরগুলিতে ছাত্রদের পরীক্ষার ফলাফল ভাল হওয়ায় ১৮৭৫ সালের ফেব্রুয়ারি মাসে স্কুলটিকে হাই ইংলিশ স্কুলে উন্নীত করা হয়। সৈয়দপুর ট্রাস্ট এস্টেটের তৎকালীন এজেন্ট ও যশোরের কালেক্টর মি. জেমস মনরো ট্রাস্টের বাংলোতে স্কুলটি স্থানান্তর করেন। ওই সময়ে নীলচাষ উঠে যায়। সাব-রেজিস্ট্রি অফিসও উঠে যায়। এগুলির অধীন ভবনগুলি স্কুলকে অর্পণ করায় স্থানসংকট সমস্যার সমাধান হয়। স্কুলে একটি মাদ্রাসা বিভাগ খোলা হয়। এটি প্রতিষ্ঠার ফলে বিলম্বে হলেও মুসলমানরা শিক্ষার প্রতি আকৃষ্ট হয়।
১৮৮৭ সালে কিছু দুষ্কৃতকারী স্কুলে আগুন ধরিয়ে দিলে স্কুলটি ক্ষতিগ্রস্ত হয়। তদুপরি ভৈরব নদীর ভাঙনের ফলে অন্যত্র স্কুলটি স্থানান্তর করার প্রয়োজন অনুভূত হয়। পরবর্তীকালে ট্রাস্ট এস্টেটের সুন্দর বাংলোটি স্কুলকে অর্পণ করায় স্কুলের ভবন সমস্যার সুরাহা হয়। ১৮৯৪ সালের জুন মাসে পুনরায় স্কুলে ভয়াবহ অগ্নিকাণ্ড ঘটে। ১৯০০ সালে স্কুলের জন্য নির্মিত হয় নতুন পাকাঘর। মোটামুটি স্কুলটি স্থানীয় সাধারণ জনগণ, এস্টেট ও সরকার এ তিন পক্ষের অর্থসাহায্যে চালু ছিল। ১৯১৬ সালে খেলার মাঠ ও হোস্টেলের জন্য স্কুলসংলগ্ন ৫ বিঘা জমি কেনা হয়। এ সময় মুসলমান ছাত্রদের বিনা বেতনে পড়ার সুযোগ দেওয়া হয়। উদ্দেশ্য ছিল মুসলমানরা যাতে শিক্ষাদীক্ষায় এগিয়ে আসে।
কৃতি ছাত্র
এ স্কুলের ছাত্রদের মধ্যে যারা কৃতিত্বের স্বাক্ষর রেখেছেন তাদের মধ্যে সৈয়দ নওশের আলীর নাম অগ্রগণ্য। শিক্ষাজীবন শেষে তিনি ১৯১৯ সালে এ স্কুলের সহকারী শিক্ষক হিসেবে কাজ করেন। পরবর্তীকালে তিনি যশোর জেলা বোর্ডের সভাপতি, রেলওয়ে বোর্ডের সদস্য, বঙ্গীয় আইন সভার সদস্য ও স্পিকার এবং এ. কে ফজলুল হক এর মন্ত্রিসভার সদস্য ছিলেন। তিনি কলকাতা হাইকোর্টে আইন ব্যবসায়ের সঙ্গে জড়িত ছিলেন। বিশিষ্ট রাজনীতিবিদ মুসলিম লীগ নেতা আবদুস সবুর খান এ স্কুলের পৃষ্ঠপোষক ছিলেন। এই বিদ্যালয়ের প্রাক্তন ছাত্রদের মধ্যে ফণিভূষণ বন্দ্যোপাধ্যায়, আবদুল হামিদ ও সরোয়ার জাহান প্রাদেশিক পরিষদের সদস্য নির্বাচিত হয়েছিলেন। বিশিষ্ট লেখক বাঙ্গাল আবু সাঈদ, কবি ও নাট্যকার কাজী আবদুল খালেক ও খগেন্দ্রনাথ বসু, প্রকৌশলী এস. এম শহীদুল্লাহ, অভিনেতা গোলাম মুস্তফা, ঢাকা বিশ্ববিদ্যালয়ের কৃতি শিক্ষার্থী মোঃ আকরাম খান, কণ্ঠশিল্পী শেখ ইসমাইল হোসেন, শ্যামল চট্টোপাধ্যায়, ঢাকা বিশ্ববিদ্যালয়ের বর্তমান ভিসি আ. আ.ম.স আরেফিন সিদ্দিক প্রমুখ এ স্কুলের ছাত্র ছিলেন। বঙ্কিমচন্দ্র চট্টোপাধ্যায় কিছুকাল এ স্কুলে শিক্ষকতা করেন।
পাঠ্যক্রম ও পরিবেশ
বর্তমানে এ স্কুলে বিজ্ঞান, বাণিজ্য ও কলা বিভাগ চালু রয়েছে। এখানে ৬ষ্ঠ শ্রেণি থেকে ১০ম শ্রেণি পর্যন্ত শুধু ছাত্রদের পাঠদান করা হয়। প্রতি শ্রেণিতে ৩টি করে সেকশন রয়েছে। ১৭ জন শিক্ষক দ্বারা ৭৫৪ জন ছাত্রের পাঠদান কার্যক্রম পরিচালিত হয়। বিদ্যালয়টি ৩.১৫ একর জমির উপর প্রতিষ্ঠিত। এখানে ৩ হাজার বই সংবলিত একটি সমৃদ্ধ পাঠাগার এবং আধুনিক সুযোগসুবিধা সংবলিত কম্পিউটার ল্যাব ও বিজ্ঞানাগার রয়েছে। এছাড়া রয়েছে অডিটোরিয়াম, মসজিদ ও ক্যান্টিন। বিদ্যালয়ে ৪টি দ্বিতল, ১টি একতলা ভবন, চার কক্ষ বিশিষ্ট ১টি টিনশেড হোস্টেল এবং প্রধান শিক্ষকের জন্য ১টি টিনসেড বাসভবন রয়েছে। স্কুলের নিজস্ব ২টি খেলার মাঠ আছে। পরীক্ষার ফলাফলের দিক থেকে এ স্কুল পুরানো ঐতিহ্য বজায় রেখে চলেছে। প্রতিবছর এ স্কুল থেকে যতজন এস.এস.সি পরীক্ষার্থী অংশ নেয় তার ৮০ শতাংশই উত্তীর্ণ হয়।
কৃতিত্বের স্বাক্ষর
পড়ালেখার পাশাপাশি শিক্ষার্থীরা বিভিন্ন খেলাধুলা, বিতর্ক প্রতিযোগিতা, স্কাউট, বিএনসিসি এবং সাংস্কৃতিক কর্মকান্ডে নিয়মিত অংশগ্রহণ করে। ১৯৯৫ থেকে ১৯৯৯ সাল পর্যন্ত টানা পাঁচবার বিএনসিসি পরিচালনায় জাতীয় পর্যায়ে শ্রেষ্ঠ প্লাটুন নির্বাচিত হয়। ২০০৬ সালে এই বিদ্যালয় মেট্রোপলিটন স্কাউটস সমাবেশে ৩য় স্থান এবং ২০০৭ সালে স্কুলের শতবর্ষ সমাবেশে ১ম স্থান লাভ করে। এছাড়া ফুটবল, ক্রিকেট ও ভলিবলে মুহসিন মাধ্যমিক বিদ্যালয় বিভিন্ন সময়ে রানারআপ ও চ্যাম্পিয়ন হওয়ার গৌরব অর্জন করে। স্কুলের কয়েকজন শিক্ষক থানা, জেলা ও জাতীয় পর্যায়ে শ্রেষ্ঠ শিক্ষক নির্বাচিত হয়েছেন। এদের মধ্যে স. ম নাসিমউদ্দিন মাহতাব ২০০২ সালে জাতীয় পর্যায়ে শ্রেষ্ঠ শিক্ষক নির্বাচিত হয়ে প্রধানমন্ত্রী কর্তৃক গোল্ড মেডেল প্রাপ্ত হন। ২৫ ফেব্রুয়ারি ২০১৬ থেকে দৌলতপুর মুহসিন মাধ্যমিক বিদ্যালয় জাতীয়করণের সিদ্ধান্ত কার্যকর হয় (৮মে ও ৯মে)এ বিষয়ে পৃথক আদেশ জারি করে শিক্ষা মন্ত্রণালয়। শিক্ষা মন্ত্রণালয়ের উপ-সচিব সালমা জাহান আদেশে স্বাক্ষর করেন।
বহিঃসংযোগ
দৌলতপুর মুহসিন মাধ্যমিক বিদ্যালয়ের ওয়েব সাইট
কোষীয় সঙ্কেত প্রেরণ ও গ্রহণ
থাম্ব|বাম|প্রধান প্রধান কোষীয় সংকেত পথসমুহঃ
জীববিজ্ঞানের আলোচনায় কোষীয় সঙ্কেত প্রেরণ ও গ্রহণ কোষসমূহের মৌলিক কর্মকাণ্ডগুলিকে নিয়ন্ত্রণকারী এবং বহুকোষীয় কর্মকাণ্ডের মধ্যে সমন্বয়কারী যোগাযোগ প্রক্রিয়ার একটি অংশ। কোষগুলি তাদের পরিপার্শ্বস্থ অণুপরিবেশ সঠিকভাবে অনুধাবন করতে এবং এর থেকে আগত বিভিন্ন সঙ্কেতের প্রত্যুত্তর দিতে পারে কি না, সে ব্যাপারটি বিকাশ, দেহকলা মেরামত, অনাক্রম্যতা এবং স্বাভাবিক দেহকলার সুস্থিতির ভিত্তি হিসেবে কাজ করে। কোষীয় বার্তা প্রেরণ ও গ্রহণে এবং তথ্য প্রক্রিয়াজাতকরণে ত্রুটি ঘটলে কর্কটরোগ বা ক্যান্সার, স্বয়ং-অনাক্রম্যতা, মধুমেহ (ডায়াবেটিস), ইত্যাদির মতো রোগ হতে পারে।
রোগীর চিকিৎসার দৃষ্টিকোণ থেকে কোষীয় সঙ্কেত প্রেরণ ও গ্রহণ প্রক্রিয়া বুঝতে পারলে আরও কার্যকরভাবে রোগের চিকিৎসা করা যায়। আবার তাত্ত্বিক দৃষ্টিকোণ থেকে এর সুবাদে গবেষকেরা কৃত্রিম দেহকলা সৃষ্টি করতে পারেন।
ব্যবস্থা জীববিজ্ঞান নামক ক্ষেত্রে কোষীয় বার্তা বা সঙ্কেত প্রেরণ ও গ্রহণের জালিকার (নেটওয়ার্ক) অবকাঠামো অধ্যয়ন করা হয় এবং এইসব জালিকাতে পরিবর্তন ঘটলে কীভাবে তা সঙ্কেতায়িত তথ্যের প্রেরণ ও প্রবাহ পরিবর্তন করে (সঙ্কেত সংবহন), তা নিয়েও গবেষণা করা হয়। এই জালিকাগুলি গঠনগত দিক থেকে এক ধরনের জটিল ব্যবস্থা এবং এগুলি একাধিক উদীয়মান ধর্ম প্রদর্শন করতে পারে, যাদের মধ্যে দ্বি-স্থিতিশীলতা (বাইস্টেবিলিটি) এবং অতিসংবেদনশীলতা উল্লেখযোগ্য। কোষীয় বার্তা প্রেরণ ও গ্রহণের জালিকার বিশ্লেষণ করতে পরীক্ষণভিত্তিক ও তাত্ত্বিক উভয় ধরনের কাজেরই সমন্বয় ঘটাতে হয়, যার মধ্যে ছদ্মায়ন (সিমুলেশন) ও প্রতিমান নির্মাণ (মডেলিং) অন্যতম। দূর-পাল্লার ভিন্নস্থানিক বন্ধন কোষীয় সঙ্কেত প্রেরণ ও গ্রহণের একটি গুরুত্বপূর্ণ গাঠনিক উপাদান হিসেবে কাজ করে।
পরিভাষা
• সঙ্কেত প্রেরণ ও গ্রহণ - Signaling
• অণুপরিবেশ - Micro-environment
• বিকাশ - Development
• দেহকলা মেরামত - Tissue repair
• অনাক্রম্যতা - Immunity
• কর্কটরোগ - Cancer
• স্বয়ং-অনাক্রম্যতা - Auto-immunity
• মধুমেহ - Diabetes
• ছদ্মায়ন - Simulation
• প্রতিমান নির্মাণ - Modelling
• জটিল ব্যবস্থা - Complex system
• উদীয়মান ধর্ম - Emergent property
• দূর-পাল্লার ভিন্নস্থানিক বন্ধন - Long-range allostery
• অভিব্যক্ত - Expressed
• নিঃসৃত - Secreted
• গ্রাহক - Receptor
• সক্রিয় হওয়া - Activate
• বহিঃকোষীয় - Extracellular
• উদ্দীষ্ট কোষ - Target cell
• জালিকা - Network
• পূর্বপরিকল্পিত - Programmed
• সংশ্লেষণ - Synthesis
• বিশ্লেষণ - Analysis
• (সঙ্কেত) সংবহন (কোষাভ্যন্তরে) - (Signal) Transduction (intracellular)
• আবদ্ধ হওয়া - bind
• অতিসংবেদনশীলতা - ultrasensitivity
আইদিন প্রদেশ
আইদিন প্রদেশ তুরস্কের দক্ষিণ-পশ্চিম অবস্থিত একটি প্রদেশ, যেটি এজিয়ান অঞ্চলের অন্তর্গত। প্রদেশটির রাজধানী শহরের নাম হচ্ছে আইদিন। ২০০০ সালের আদমশুমারীর হিসাব অনুযায়ী জনসংখ্যা ছিল প্রায় ১৫০,০০০ জন এর মত। প্রদেশটির অন্যান্য দুইটি উল্লেখযোগ্য শহরের মধ্যে দিদিম এবং কুয়াদাসি অন্যতম।
ভৌগোলিক অবস্থান
প্রতিবেশী প্রদেশের মধ্যে উত্তর পূর্বে মানিসা, উত্তরে ইজমির, পূর্বে ডেনিজলি, দক্ষিণে মুয়ালার অবস্থান করছে।
জেলা
আইদিন প্রদেশ ১৭টি জেলা নিয়ে গঠিত হয়েছে। নিম্নে তুলে ধরা হল: • বোজদোগান
• বুহারকেন্ট
• সিসে
• দিদিম
• এফেলার
• জার্মেনসিক
• ইনকিরলিওভা
• কারাসাচু
• কারপুরজলু
• কোকারl১
• কস্ক
• সুসাদাস১
• কুউক্যাক
• নাজিলী
• সকে
• সুলতানহিসার
• জেনিপাজার
উদ্ভিদকুল
গ্রামাঞ্চলের বেশিরভাগ অঞ্চলেই ডুমুর, জলপাই এবং সাইট্রাস গাছ দেখতে পাওয়া যায়।
এশিয়া নিউজ নেটওয়ার্ক
এশিয়া নিউজ নেটওয়ার্ক (এএনএন) হল দক্ষিণ, দক্ষিণপূর্ব এবং উত্তরপূর্ব এশিয়ার ২৪টি সংবাদ সংস্থার সমন্বয়ে গঠিত একটি সংবাদ জোট।
সদস্য
এশিয়া নিউজ নেটওয়ার্কের সদস্যদের মধ্যে রয়েছে: দ্য কোরিয়া হেরাল্ড, চায়না ডেইলি, চায়না পোস্ট (তাইওয়ান), গোগো মঙ্গোলিয়া, দ্য জাপান নিউজ, ডন (পাকিস্তান), দ্য স্টেটসম্যান (ভারত), আইল্যান্ড (শ্রীলঙ্কা), কুয়েন্সেল (ভুটান), কাঠমান্ডু পোস্ট ( নেপাল), ডেইলি স্টার (বাংলাদেশ), ইলেবেন মিডিয়া (মিয়ানমার), দ্য নেশন (থাইল্যান্ড), জাকার্তা পোস্ট, দ্য স্টার অ্যান্ড সিন চিউ ডেইলি (মালয়েশিয়া), নম পেন পোস্ট এবং রাসমেই কাম্পুচিয়া (কম্বোডিয়া), দ্য বোর্নিও বুলেটিন (ব্রুনাই), দ্য স্ট্রেইটস টাইমস (সিঙ্গাপুর), ভিয়েতনাম নিউজ, ফিলিপাইন ডেইলি ইনকোয়ারার এবং ভিয়েন্তিয়ান টাইমস (লাওস)
আব্দুল গফুর আহমেদ
আবদুল গফুর আহমেদ ( উর্দু : عبدالغفور احمد ; ‎ ২৬ জুন ১৯২৭ - ২৬ ডিসেম্বর ২০১২) একজন পাকিস্তানি রাজনীতিবিদ ছিলেন যিনি ১৯৭০ সাল থেকে ১৯৭৭ সাল পর্যন্ত পাকিস্তানের জাতীয় পরিষদ ও সিনেটে জামায়াতে ইসলামীর প্রতিনিধিত্ব করেন। তিনি একজন স্বাক্ষরকারী এবং কমিটির সদস্য ছিলেন যিনি ১৯৭৩ সালের পাকিস্তানের সংবিধানের খসড়া প্রস্তুত করেছিলেন।
প্রাথমিক জীবন এবং শিক্ষা
আহমেদ ১৯২৭ সালের ২৬ জুন ব্রিটিশ ভারতের বেরেলিতে একটি মুসলিম পরিবারে জন্মগ্রহণ করেন। তিনি তার নিজ শহরে প্রাথমিক শিক্ষা লাভ করেন এবং তারপর ১৯৩৮ সালে লখনউ বিশ্ববিদ্যালয় থেকে বাণিজ্যে স্নাতকোত্তর ডিগ্রি অর্জন । ভারত বিভাগের পর, তার পরিবার পাকিস্তানে চলে যায় যেখানে তিনি রাজনীতিবিদ হিসেবে তার কর্মজীবন শুরু করেন এবং ইন্ডাস্ট্রিয়াল অ্যাকাউন্টস কোর্স শেষ করেন এবং ইনস্টিটিউট অফ কস্ট অ্যান্ড ম্যানেজমেন্ট অ্যাকাউন্ট্যান্টস অফ পাকিস্তানের ফেলোশিপ লাভ করেন।
রাজনৈতিক পেশা
২৩ বছর বয়সে আহমেদ ১৯৫০ সালে জামায়াতে ইসলামীতে যুব শাখার সদস্য হিসেবে যোগদান করেন, আট বছর পর তিনি ১৯৫৮ সালে করাচি মেট্রোপলিটন কর্পোরেশনের (কেএমসি) সদস্য নির্বাচিত হন। ওয়াহিদউদ্দিন খান, নাঈম সিদ্দিকী, ইসরার আহমদ, জাভেদ আহমদ গামিদি এবং খুরশিদ আহমদের মতো, আহমদও সৈয়দ আবুল আলা মওদুদীর (বিকল্প বানান সৈয়দ মওদুদী; প্রায়ই মৌলানা মওদুদী নামে পরিচিত) (১৯০৩-১৯৭৯) এর সাথে ঘনিষ্ঠভাবে কাজ করেছেন।
আহমেদ ১৯৭০ এবং ১৯৭৭ সালে পাকিস্তানের জাতীয় পরিষদের সদস্য নির্বাচিত হন। তিনি ১৯৭৩ সালে পাকিস্তানের সংবিধানের জন্য জাতীয় পরিষদের খসড়া কমিটির স্বাক্ষরকারী এবং সদস্য হিসেবে অংশগ্রহণ করেন। তার দ্বিতীয় মেয়াদে তিনি ১৯৭৭ সাল থেকে ১৯৭৮ সাল পর্যন্ত সাধারণ সম্পাদক হিসেবে যথাক্রমে ইউনাইটেড ডেমোক্রেটিক অ্যালায়েন্স (ইউডিএ) এবং পাকিস্তান ন্যাশনাল অ্যালায়েন্স (পিএনএ) নামে রাজনৈতিক জোটের নেতৃত্ব দিয়ে পাকিস্তানের তৎকালীন প্রধানমন্ত্রী জুলফিকার আলী ভুট্টোর বিরুদ্ধে তার তীব্র বিরোধিতা করেন।
আহমেদ সিনেটর হিসাবেও ছিলেন এবং ১৯৭৮ সাল থেকে ১৯৭৯ সাল পর্যন্ত শিল্প ও উৎপাদন বিষয়ক ফেডারেল মন্ত্রী হিসাবে নিযুক্ত ছিলেন। তিনি আবার ইসলামী জামহুরি ইত্তেহাদ (ইসলামিক ডেমোক্রেটিক অ্যালায়েন্স) এর সাধারণ সম্পাদক হিসাবে কাজ করেছিলেন যা বেশ কয়েকটি ছোট ধর্মীয় রাজনৈতিক দলের একটি রক্ষণশীল জোট ছিল যার প্রধান লক্ষ্য ছিল সেই বছরের নির্বাচনে পাকিস্তান পিপলস পার্টির বিরোধিতা করা। মৃত্যুর আগে তিনি জামায়াতে ইসলামীর নায়েব আমির হিসেবে দায়িত্ব পালন করছিলেন। তিনি পাঁচটি বইয়ের লেখকও ছিলেন।
মৃত্যু
আহমেদ করাচির প্যাটেল হাসপাতালে ২৬ ডিসেম্বর ২০১২ বুধবার ৮৫ বছর বয়সে মারা যান। তিনি কয়েক মাস ধরে দীর্ঘস্থায়ী অসুস্থতায় ভুগছিলেন এবং গত ১০ দিন হাসপাতালে ভর্তি ছিলেন। তিনি তিন ছেলে ও ছয় মেয়ে রেখে গেছেন।
অন্ত্যেষ্টিক্রিয়া
করাচিতে আহমেদের শেষকৃত্য সম্পন্ন হয়। জামায়াতে ইসলামীর আমীর সৈয়দ মুনাওয়ার হাসান জানাজায় ইমামতি করেন, যেখানে জামায়াত-ই-ইসলামী, পাকিস্তান মুসলিম লীগ, পাকিস্তান পিপলস পার্টি এবং মুত্তাহিদা কওমি মুভমেন্টের মতো পাকিস্তানের পরিচিত রাজনৈতিক দলগুলোর শীর্ষস্থানীয় নেতৃত্বসহ দলের শত শত নেতাকর্মী উপস্থিত ছিলেন।. তাকে করাচির সখী হাসান কবরস্থানে দাফন করা হয়। তার মৃত্যুতে রাষ্ট্রপতি আসিফ জারদারি, প্রধানমন্ত্রী পারভেজ আশরাফ, আবদুল কাদির প্যাটেল, আসফান্দিয়ার ওয়ালি খান, ইমরান খান, তার পরিবারের কাছে বেশ কিছু শোকবার্তা পাঠিয়েছিলেন নওয়াজ শরীফ এবং আলতাফ হোসেন ।
মানব কণ্ঠস্বর
মানব কণ্ঠস্বর বলতে মানুষের দ্বারা ভোকাল ট্র্যাক্ট ব্যবহার করে সৃষ্ট শব্দ বা শব্দগুচ্ছকে বুঝায়। এটি হতে পারে কথা বলা, গান গাওয়া, হাসা, কান্না করা, চিৎকার করা ইত্যাদি এমনকি কানকথাও। মানব কণ্ঠস্বর ফ্রিকোয়েন্সি বিশেষত মানব শব্দ উৎপাদনের একটি অংশ যেখানে ভোকাল কর্ড হলো প্রাথমিক শব্দোৎস। সাধারণভাবে বলতে গেলে, মানুষের কণ্ঠস্বর উৎপন্ন করার প্রক্রিয়াটি তিন ভাগে বিভক্ত হতে পারে-
ইয়ান অবলাক
ইয়ান অবলাক|থাম্ব ইয়ান অবলাক (জন্ম ৭ জানুয়ারি, ১৯৯৩) একজন স্লোভেনিয়ান পেশাদার ফুটবলার যিনি স্প্যানিশ ক্লাব আতলেতিকো মাদ্রিদ ও স্লোভেনিয়ার জাতীয় দলের গোলরক্ষক হিসেবে খেলেন। তিনি প্রায়শই বিশ্বের সেরা গোলরক্ষকদের একজন হিসেবে স্থান পান।
১৭ বছর বয়সে পর্তুগীজ ক্লাব বেনফিকার জন্য অবলাক স্বাক্ষর করেন এবং ২০১৩-১৪ মৌসুমে ঘরোয়া আসরে জয়ী দলের অংশ হন । এরপর তিনি ১৬ মিলিয়ন ইউরো -এ, লা লিগায় তার সবচেয়ে দামী গোলরক্ষক হয়ে ওঠেন । ২০১৫-১৬ সালে তিনি সর্বকালের সেরা গোলরক্ষক রিকার্ডো জামোরা ট্রফি জয় করেন এবং ১৮ গোল করে সর্বকালের রেকর্ড কম করেন । পরের দুই মৌসুমে তিনি আবার পুরস্কার জিতেছেন । ওবলাক তার ক্লাবের সাথে সঙ্গতিপূর্ণ পারফরমেন্স অনুসরণ করে ২০১৭ এবং ২০১৮ বল্ন দি অর পুরস্কার এর জন্য মনোনীত হয়েছিলেন ।
রাজধানী ক্লাবের জন্য ১৭৫ বেশি সময় ধরে, অবলাক এই ক্লাবের সাথে তিনটি প্রধান শিরোপা জিতেছে, যার মধ্যে রয়েছে ২০১৮ উয়েফা সুপার কাপ, যা শহর প্রতিদ্বন্দ্বী রিয়াল মাদ্রিদের কাছে পরাজিত করে ।
২০১২ সালে স্লোভেনিয়ার বংশোদ্ভূত অবলাক তার সিনিয়র আন্তর্জাতিক অভিষেক করেন ।
রিয়াল মাদ্রিদ টিভি
রিয়াল মাদ্রিদ টিভি হচ্ছে একটি বিনামূল্যে ডিজিটাল টেলিভিশন চ্যানেল, যেটি স্পেনীয় ফুটবল ক্লাব রিয়াল মাদ্রিদ দ্বারা পরিচালিত। এই চ্যানেলটি স্পেনীয় ও ইংরেজি ভাষায় উপলব্ধ। এই চ্যানেলটির প্রধান কার্যালয় স্পেনের মাদ্রিদে অবস্থিত রিয়াল মাদ্রিদের প্রশিক্ষণ কেন্দ্র সিউদাদ রিয়াল মাদ্রিদে অবস্থিত।
পিংকি মেমসাব
পিংকি মেমসাব হলো ২০১৮ সালের একটি উর্দু ভাষার পাকিস্তানি নাট্য চলচ্চিত্র। চলচ্চিত্রটিতে অভিনয় করেছেন হাজরা ইয়ামিন, কিরণ মালিক, আদনান জাফর, সানি হিন্দুজা, খালিদ আহমেদ ও শামিম হিলালি। এটি ৭ ডিসেম্বর ২০১৮-এ প্রেক্ষাগৃহে মুক্তি পায়।
স্নো (অ্যাপ)
স্নো (ইংরেজি সবগুলো বড় হাতের বর্ণ) হল একটি ইমেজ মেসেজিং এবং মাল্টিমিডিয়া মোবাইল অ্যাপ্লিকেশন যা দক্ষিণ কোরিয়ার ইন্টারনেট সার্চ জায়ান্ট নেভার কর্পোরেশনের সহযোগী ক্যাম্প মোবাইল দ্বারা তৈরি করা হয়েছে। এতে অগমেন্টেড রিয়েলিটি এবং ফটোগ্রাফিক ফিল্টার ব্যবহার করে ভার্চুয়াল স্টিকার রয়েছে। স্নোর মাধ্যমে পাঠানো ছবি এবং বার্তা শুধুমাত্র অল্প সময়ের জন্য অ্যাক্সেসযোগ্য।
পটভূমি
স্নো সেপ্টেম্বর ২০১৫ ক্যাম্প মোবাইল দ্বারা চালু করা হয়েছিল। সেলফি স্টিকার চালু করতে কোম্পানিটি বিভিন্ন কোরিয়ান শিল্পীদের সাথে সহযোগিতা করেছে যেমন বিটিএস এবং টুয়াইস।
২০১৬ সালে অ্যাপটি স্নো কর্পোরেশন নামে তার নিজস্ব কোম্পানিতে পরিণত হয়।
২০১৮ সালে স্নো কর্পোরেশন সফটব্যাঙ্ক ও সেকুয়া চীনা থেকে $৫০ মিলিয়ন সংগ্রহ করেছে। এটি রিপোর্ট করা হয়েছে যে এটি তার বর্ধিত বাস্তবতা এবং ফেসিয়াল রিকগনিশন প্রযুক্তি ডেভেলপমেন্টের জন্য বিনিয়োগটি ব্যবহার করার পরিকল্পনা করছে।
বৈশিষ্ট্য
স্নো ব্যবহারকারীদের ছবি বা ভিডিও (সর্বোচ্চ ৫ মিনিটের সময়কালের) তুলতে এবং ১,৩০০টি স্টিকার এবং ৫০টি ফিল্টার থেকে বেছে নিতে দেয়। তারা তাদের বার্তা হিসাবে পাঠাতে পারে যা ৪৮ঘন্টার মধ্যে নিজেদের ধ্বংস করে। ভিডিওগুলি জিআইএফ ফাইল হিসাবেও সংরক্ষণ করা যেতে পারে। বিজনেস ইনসাইডারের মতে, অ্যাপটি স্ন্যাপচ্যাটের ক্লোন হিসেবে কাজ করে।
চঙ্গনাসেরি
চঙ্গনাসেরি (Changanassery) ভারতের কেরালা রাজ্যের কোট্টায়ম জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদম শুমারি অনুসারে চনগনাস্সের্য শহরের জনসংখ্যা হল ৫১,৯৬০ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৫%। সারা ভারতের সাক্ষরতার হার ৫৯.৫%, তার চাইতে চনগনাস্সের্য এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী। thumb|left|Five Lamps thumb|Vazhappally Temple thumb|left|NSS Head Quarters thumb|Metropolitan Church
দোলমাবাহজে প্রাসাদ
দোলমাবাহচে প্রাসাদ (Dolmabahçe Sarayı দোল্‌মাবাহ্‌চে সারায়ি) ইস্তাম্বুলের বেসিকতাসে অবস্থিত একটি উসমানীয় প্রাসাদ, যা বসফরাস প্রণালির ইউরোপীয় তীরবর্তী এলাকায় অবস্থিত। ধারণা করা হয়, এই প্রাসাদ ১৮৫৩ সালে নির্মাণ করা হয়। এই প্রাসাদ ১৮৫৬-১৯২২ সাল পর্যন্ত উসমানীয় সাম্রাজ্যের প্রশাসনিক কেন্দ্র হিসেবে ব্যবহৃত হয়েছিল। (ইলদিয প্রাসাদ অন্তর্বর্তীকালীন সময়ে ব্যবহৃত হয়েছিল)
ইতিহাস
দোলমাবাচে প্রাসাদ তৎকালীন উসমানীয় সাম্রাজ্যের ৩১তম সম্রাট সুলতান প্রথম আব্দুল মজিদের আদেশে নির্মাণ করা হয়। ১৮৪৩-১৮৫৬ সালের মধ্যে এটি নির্মিত হয়। হাজি সাইদ আগা এই প্রাসাদ নির্মাণের প্রধান দায়িত্ব পালন করেন। যদিও এর স্থপতি হিসাবে নিযুক্ত ছিলেন গারাবেত বালিয়ান, তাঁর পুত্র নিগোয়ায়োস বালিয়ান এবং এভানিস কালফা।
নির্মাণে খরচ হয়েছে পাঁচ মিলিয়ন অটোমান স্বর্ণমুদ্রা, বা ৩৫ টন সোনার, ক্যারেটের সমতুল্য। বর্তমান (২০২১) বাজারমূল্যে তা ১.৯ বিলিয়ন মার্কিন ডলারের সমপরিমাণ। এই অর্থপরিমাণ তৎকালীন বার্ষিক কর-রাজস্বের প্রায় এক চতুর্থাংশের মত। প্রকৃতপক্ষে, নির্মাণের অর্থায়ন করা হয়েছিল অপকৃষ্টতার বিপুল পরিমাণ কাগজের অর্থের মাধ্যমে, সেইসাথে বিদেশী ঋণও নেওয়া হয়। এই বিশাল খরচ রাষ্ট্রীয় কোষাগারের উপর একটি বিশাল বোঝা চাপিয়ে দেয় এবং অটোমান সাম্রাজ্যের অবনতিশীল আর্থিক পরিস্থিতির জন্য অবদান রাখে, যা শেষ পর্যন্ত অক্টোবর ১৮৭৫ এর পাবলিক ঋণ কে পরিশোধে অক্ষম করে দেয়, একই সাথে ১৮৮১ সালে ইউরোপীয় শক্তি সুলতান দ্বিতীয় আবদুল হামিদ এর উপর আর্থিক নিয়ন্ত্রণ প্রতিষ্ঠা করে ফেলে।
প্রাসাদটি ১৮৫৬ সাল থেকে ১৯২৪ সালে খিলাফতের বিলুপ্তির আগ পর্যন্ত ছয়জন সুলতানের বাসস্থান ছিল: এখানে বসবাসকারী শেষ রয়েল ছিলেন খলিফা আব্দুল মাজিদ এফেন্দি। একটি আইনের মাধ্যমে, যা ৩ মার্চ, ১৯২৪ সালে কার্যকর হয়েছিল, প্রাসাদটির মালিকানা নতুন তুর্কি প্রজাতন্ত্রের জাতীয় ঐতিহ্যে স্থানান্তরিত করে দেয়। মুস্তফা কামাল আতাতুর্ক, তুরস্ক প্রজাতন্ত্রের প্রতিষ্ঠাতা এবং প্রথম রাষ্ট্রপতি, গ্রীষ্মকালে প্রাসাদটিকে রাষ্ট্রপতির বাসভবন হিসাবে ব্যবহার করতেন এবং এখানে তার কিছু গুরুত্বপূর্ণ কাজ প্রণয়ন করতেন। আতাতুর্ক তার চিকিৎসার শেষ দিনগুলি এই প্রাসাদে কাটিয়েছিলেন, সেখানেই তিনি ১০ নভেম্বর, ১৯৩৮ সালে মারা যান।
বর্তমানে, প্রাসাদটি তুরস্কের গ্র্যান্ড ন্যাশনাল অ্যাসেম্বলি এর জন্য ব্যবহৃত হয় যা পরিচালনা করে মিল্লি সারাইলার দাইরে বাস্কানলিগি (জাতীয় প্রাসাদের অধিদপ্তর)।
অবস্থান
দোলমাবাহজের স্থানটি মূলত ছিল বসফরাস উপসাগর, যা অটোমান নৌবহরের নোঙর রাখার জন্য ব্যবহৃত হত। ধীরে ধীরে এলাকাটি ১৮ শতকের রাজউদ্যানে পরিণত হয়, যার প্রশংসায় পঞ্চমুখ হতেন অটোমান সুলতানগণ; এই বাগানই থেকেই মুলত "দোলমাবাহচে" (বাগানঘেরা) নামটি এসেছে, তুর্কি "দোলমা" অর্থ "ভরপুর" এবং "বাহচে" অর্থ "বাগান"। ১৮ এবং ১৯ শতকে এখানে বিভিন্ন ছোট ছোট গ্রীষ্মকালীন প্রাসাদ এবং কাঠের প্যাভিলিয়ন তৈরি করা হয় যা শেষ পর্যন্ত বেশকিতাশ ওয়াটারফ্রন্ট প্যালেস নামে একটি প্রাসাদ কমপ্লেক্সে পরিণত হয়। ১১০,০০০ মি২ এলাকাটির পূর্ব দিকে বসফোরাস অংশ, অন্যদিকে এর খাড়া মিনারটি পশ্চিমে ঘেরা, ৪৫,০০০ মি২ নতুন নির্মাণের পরে মনোব্লক দোলমাবাহচে প্রাসাদ বাগান কমপ্লেক্সের জন্য অপেক্ষাকৃত সীমিত জায়গা রয়ে যায় যা সাধারণত এমন একটি প্রাসাদকে ঘিরে থাকে।
গঠনশৈলি
এই প্রাসাদ মোট ১,১০,০০০ বর্গ মিটার এলাকা জুড়ে অবস্থিত।
প্রাসাদটি তিনটি প্রধান ভাগে বিভক্ত।
মূল প্রাসাদটির আয়তন ৪৫,০০০ বর্গ মিটার (১১.২ একর)। এই প্রাসাদে মোট ২৮৫ টি কক্ষ, ৪৬ টি হলরুম, ৬ টি রাজকীয় স্নানাগার (হামাম) এবং ৪৮ টি টয়লেট রয়েছে।
মেধল হল (প্রধান প্রবেশ)
এই প্রাসাদ দেখতে গেলে প্রথমেই মেধল হল পড়ে। এই হলরুম সমুদ্র ও তীরের সম্মুখভাগে অবস্থিত। এই রুমটি উসমানীয় সাম্রাজ্যের সভাকক্ষ হিসেবে ব্যবহৃত হত।
রাজ্যের সচিবদের কক্ষ
মেধল হলের পরেই ডানদিকে তৎকালীন রাজ্যের হিসাবরক্ষকদের হল অবস্থিত। এই রুমটি “টাইল্ড রুম” হিসেবে পরিচিত। সবচেয়ে বেশি সংখ্যক মূল্যবান চিত্রশৈলি এই হলে রয়েছে, যা হলের দেয়ালে শোভা বৃদ্ধি করেছে।
মোস্তফা কামাল আতাতুর্কের কক্ষ
মোস্তফা কামাল আতাতুর্ক স্বাধীন তুরস্কের স্থপতি ও প্রথম রাষ্ট্রপতি। তিনি এই প্রাসাদে তাঁর জীবনের শেষ সময়গুলো কাটান চিকিৎসার জন্য। তিনি ১০ নভেম্বর, ১৯৩৮ সালে সকাল ৯.০৫-এ মৃত্যুবরণ করেন। তিনি যেই ঘরে থাকতেন, সেই ঘরেই তিনি মৃত্যুবরণ করেন, যা বর্তমানে যাদুঘরের একটি অংশ হিসেবে সংরক্ষিত। সে সময় পুরো প্রাসাদের সকল ঘড়ি ৯.০৫ এ বন্ধ করে দেওয়া হয়, যা আর চালু করা হয় নি। কিন্তু পরবর্তীতে পুরাতন ঘড়িগুলোর পাশাপাশি নতুন ঘড়ি লাগানো হয়। তবে পুরাতন ঘড়িগুলো এখনো ৯.০৫-এ বন্ধ আছে।
ভিজিট আওয়ার
দলমাবা’চ প্রাসাদ যাদুঘরটি সরকারী ছুটির দিন (সোমবার ও বৃহস্পতি বার ব্যতীত) সকাল ৯.০০ থেকে বিকাল ৪.০০ পর্যন্ত দর্শনার্থীদের জন্য খোলা থাকে।
হ্যালো (ওয়েব ধারাবাহিক)
হ্যালো হল একটি বাংলা থ্রিলার ওয়েব ধারাবাহিক, যেটি প্রযোজনা করেছে এসভিএফ। ধারাবাহিকটি হইচই-এ সম্প্রচারিত হয়। ধারাবাহিকটিতে অভিনয় করেছেন রাইমা সেন, জয় সেনগুপ্ত এবং প্রিয়াঙ্কা সরকার। এই ওয়েব ধারাবাহিকের প্রথম দৃশ্যে নন্দিতা চরিত্রে রাইমা সেন একটি অজানা নম্বর থেকে এমএমএস পান, যাতে দেখা যায় তার স্বামী অনন্য (জয় সেনগুপ্ত) নিনার (প্রিয়াঙ্কা সরকার) সাথে অন্তরঙ্গ মূহুর্তে রয়েছেন, যা তার জীবনকে উল্টে দেয়।
গেভিন রবার্টসন
গেভিন রন রবার্টসন (Gavin Robertson; জন্ম: ২৮ মে, ১৯৬৬) নিউ সাউথ ওয়েলসের সেন্ট লিওনার্ডস এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
চারটি টেস্ট ও অনেকগুলো একদিনের আন্তর্জাতিকে অংশ নেয়ার সুযোগ হয় তার। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও তাসমানিয়া দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, ডানহাতে নিচেরসারিতে কার্যকরী ব্যাটিং করতেন ‘দ্য রিডলার’ ডাকনামে পরিচিত গেভিন রবার্টসন।
প্রথম-শ্রেণীর ক্রিকেট
১৯৮৭-৮৮ মৌসুম থেকে ১৯৯৯-২০০০ মৌসুম পর্যন্ত গেভিন রবার্টসনের প্রথম-শ্রেণীর খেলোয়াড়ী জীবন চলমান ছিল। তাসমানিয়ায় তিনি সাধারণতঃ ব্যাটসম্যান উপযোগী পিচে খেলেছেন। তবে, এ ধরনের উইকেটে তিনি নিজেকে মেলে ধরতে পারেননি। কিন্তু, সমসাময়িকদের তুলনায় নিজেকে নিচেরসারির কার্যকরী ব্যাটসম্যানসরূপে চিত্রিত করেছিলেন। দুইবার মার্কেন্টাইল মিউচুয়াল কাপের শিরোপা বিজয়ে সহযোগিতার হাত প্রসারিত করেন।
১৯৮৭ সালে নিউ সাউথ ওয়েলস ব্লুজ দলের সদস্যরূপে প্রথম-শ্রেণীর ক্রিকেটে অভিষেক ঘটে তার। দুই মৌসুম ঐ ক্লাবে খেলার পর আরও ক্রিকেট খেলায় অংশগ্রহণের লক্ষ্যে তাসমানিয়ায় চলে যান। টাইগার্সের পক্ষে দুই মৌসুম খেলার পর পুনরায় নিউ সাউথ ওয়েলসে যুক্ত হন। ১৯৯২-৯৩ মৌসুমে সফলতম সময় অতিবাহিত করেন ও শেফিল্ড শিল্ডের শিরোপা বিজয়ী দলের সদস্য ছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও তেরোটি একদিনের আন্তর্জাতিকে অংশগ্রহণ করেছেন গেভিন রবার্টসন। ৬ মার্চ, ১৯৯৮ তারিখে চেন্নাইয়ে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২২ অক্টোবর, ১৯৯৮ তারিখে করাচীতে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি।
মার্চ, ১৯৯৮ সালে অস্ট্রেলিয়ার পক্ষে টেস্ট ক্রিকেটে অভিষেক পর্ব সম্পন্ন হয় গেভিন রবার্টসনের। চেন্নাইয়ে অনুষ্ঠিত ঐ খেলায় প্রতিপক্ষ ছিল স্বাগতিক ভারত। সবমিলিয়ে ঐ টেস্টে তিনি পাঁচ উইকেট পান। অস্ট্রেলিয়ার প্রথম ইনিংসে তিনি ৫৭ রান করেন। নবম উইকেট জুটিতে ইয়ান হিলি’র সাথে ৯৬ রানের জুটি গড়েন ও দলকে প্রথম ইনিংসে এগিয়ে নিয়ে যেতে সহায়তা করেন। তবে, শচীন তেন্ডুলকরের অনবদ্য সেঞ্চুরির সুবাদে ভারত দল দ্বিতীয় ইনিংসে জয়সূচক রান তুলে।
অবসর
আন্তর্জাতিক ক্রিকেট থেকে উপেক্ষিত হবার পর নিজ রাজ্য দলের প্রথম একাদশ দলেও তাকে অংশগ্রহণের জন্যে বেগ পেতে হয়েছিল। ২০০০ সালে গেভিন রবার্টসন ক্রিকেট খেলা থেকে অবসর গ্রহণ করেন।
খেলোয়াড়ী জীবন থেকে অবসর গ্রহণের পর ২এসএমের টকিন স্পোর্ট শীর্ষক অনুষ্ঠানের সঞ্চালকের দায়িত্বে রয়েছেন। এছাড়াও, ফক্স স্পোর্টসের বিল এন্ড বজ অনুষ্ঠানে নিয়মিতভাবে অংশ নিচ্ছেন। নিউ সাউথ ওয়েলসের চারজন সাবেক দলীয় সঙ্গীকে নিয়ে সিক্স এন্ড আউট শীর্ষক ব্যান্ড দলের সদস্য হিসেবে রয়েছেন গেভিন রবার্টসন। তিনি ড্রাম বাজান ও যৌথ সুরে যোগ দেন।
হামিদ উল হক
হামিদ উল হক (জন্ম ১ আগস্ট ১৯৬৪) পাকিস্তানি রাজনীতিবিদ যিনি জুন ২০১৩ থেকে মে২০১৮ পর্যন্ত পাকিস্তানের জাতীয় পরিষদের সদস্য ছিলেন।
প্রাথমিক জীবন ও শিক্ষা
হক জন্মগ্রহণ করেন ১ আগস্ট ১৯৬৪ সালে। তিনি ১৯৮৮ সালে পেশোয়ার প্রকৌশল ও প্রযুক্তি বিশ্ববিদ্যালয় থেকে সিভিল ইঞ্জিনিয়ারিংয়ে স্নাতক ডিগ্রি অর্জন করেন।
রাজনৈতিক জীবন
হক ২০০৯ সালের সাধারণ নির্বাচনে নির্বাচনী এলাকা পিকে -৫০ (পেশোয়ার-ভি) থেকে পাকিস্তান তেহরিক-ই-ইনসাফ (পিটিআই) এর প্রার্থী হিসাবে খাইবার পাখতুনখোয়া প্রদেশের প্রাদেশিক পরিষদের আসনে প্রার্থী হয়েছিলেন তবে তিনি ব্যর্থ হন। তিনি ১,৪৪৩ ভোট পেয়ে মুতাহিদা মজলিস-এ-আমলের প্রার্থীর কাছে আসনটি হেরেছিলেন ।
তিনি ২০১৩ সালের সাধারণ নির্বাচনে পিটিআইর প্রার্থী হিসাবে এনএ -২ (পেশোয়ার -২) থেকে পাকিস্তানের জাতীয় পরিষদে নির্বাচিত হয়েছিলেন ।  তিনি ,৯,১২৫ ভোট পেয়ে জামায়াতে উলামায়ে ইসলাম (এফ) এর একজন প্রার্থীকে পরাজিত করেছিলেন।
সাদা গোলাপ
ডান|থাম্ব|[[মিউনিখ|মিউনিখের মিউনিখ লুডভিগ ম্যাক্সিমিলিয়ান বিশ্ববিদ্যালয়ের সামনে "ওয়াইসে রোজ" স্মারক]]
সাদা গোলাপ, (die Weiße Rose) মিউনিখ বিশ্ববিদ্যালয়ের একদল অধ্যাপক এবং শিক্ষার্থীদের নেতৃত্বে তৃতীয় রাইখের সময়কালে গঠিত একটি অহিংস, বুদ্ধিজীবী প্রতিরোধী দল। এই দলের সদস্যরা নাৎসি পার্টির বিরুদ্ধে আত্মগোপন রেখে লিফলেট বিতরণ এবং গ্রাফিতি বা দেয়াললিখন প্রচারণা চালাতো। ১৯৪২ সালে ২৭ জুন মিউনিখে দলটির কার্যক্রম শুরু হয়, এবং ১৯৪৩ সালের ১৮ ফেব্রুয়ারি গেস্টাপো কর্তৃক গ্রেফতার হওয়ার কারণে তাদের কার্যক্রম বন্ধ হয়ে যায়। সেইসাথে দলের অন্যান্য সদস্যদের এবং প্যামফলেট বহনকারী সমর্থকদের নাৎসি গণআদালতে (Volksgerichtshof) বিচারের আওতায় আনা হয়েছিল। নাৎসিবিরোধী বক্তব্য প্রচারণার দায়ে তাদের অনেককেই মৃত্যুদণ্ডাদেশ দেয়া হয়।
দলটি তাদের লেখা, মুদ্রণ এবং প্রাথমিকভাবে বুহত্তর মিউনিখ অঞ্চলে তাদের প্যামফলেট বিতরণ করে। পরবর্তীতে, গোপন বাহকরা অন্যান্য শহরগুলিতে, বেশিরভাগই জার্মানির দক্ষিণাঞ্চলে তাদের প্যামফলেটগুলি নিয়ে আসে। সাদা গোলাপ, সর্বমোট ছয়টি লিফলেট রচনা করেছিল, যার মুদ্রণ ছিল ১৫,০০০ কপি। তারা নাৎসি শাসনের অপরাধ ও নিপীড়নের নিন্দা জানিয়েছে এবং প্রতিরোধের আহ্বান জানিয়েছিল। তাদের দ্বিতীয় লিফলেটে, তারা খোলাখুলিভাবে ইহুদিদের প্রতি অত্যাচার ও গণহত্যার নিন্দা জানিয়েছে। গ্রেফতারকালীন সময়ে, সাদা গোলাপের সদস্যরা ক্রেইসউউ সার্কেল বা রেড অর্কেস্ট্রার শুলজ-বয়েজেন / হারনাক (Schulze-Boysen/Harnack) দলের মতো অন্যান্য জার্মান প্রতিরোধক গোষ্ঠীর সাথে যোগাযোগ স্থাপনের প্রচেষ্টা চালিয়েছিল। বর্তমানে, সাদা গোলাপ জার্মানি এবং বিশ্বব্যাপী সুপরিচিত।
সদস্য ও সমর্থক
মিউনিখ বিশ্ববিদ্যালয়ের শিক্ষার্থীরা সাদা গোলাপ দলের মূল সংগঠক ছিল: দুই সহোদর হান্স শোল এবং সোফি শোল, আলেক্সান্ডার শ্মোরেল, ভিলি গ্রাফ, ক্রিস্টফ প্রোবস্ট সহ, সঙ্গীতকলা ও দর্শনের অধ্যাপক কুর্ট হবার দলের গ্রুত্বপূর্ণ সদস্য ছিলেন।
দলটির অন্যান্য সমর্থকদের মধ্যে ছিলেন ট্রাউতে লাফ্রেনৎয, কাথারিনা শুডেকোফ, লিইসেলটে (লিলো) ব্রেন্ডল, ইওরগেন উইটেনস্টাইন, মারি-লুইস ইয়ান, ফাল্ক হারনাক, হুবার্ট ফুর্টোয়াঙ্গঙ্গার, ভিলহেল্ম গায়ার, ম্যানফ্রেড আইখমায়ার, ইয়োসেফ সোনগেন, হাইনরিখ গুটার, হেনরিচ বোলিঙ্গনার, হেলমুট বাউয়ার, হারাল্ড ডোরন, হান্স কনরাড লাইপেল্ট, গিসেলা শেরটলিঙ্গি, রুডি আল্ট এবং উলফগ্যাং ইগার। এদের বেশিভাগের বয়স সে সময়ে বিশের কোঠায় ছিলো। ভিলহেল্ম গায়ার, আলেক্সান্ডার শ্মোরেলকে কীভাবে টিনের টেমপ্লেট দিয়ে গ্রাফিতির প্রচারণার কাজ করতে হয় শিখিয়েছিলেন। স্টুটগার্ডের ইউজিন গ্রিমিনগার (১৮৯২-১৯৮৬) তাদের অপারেশনের অর্থ যোগান দিতেন। গ্রিমিনগার ১৯৪৩ সালের ২ মার্চ এই "দোষে" গ্রেফতার হন এবং "গণআদালত" তাকে ১৯৪৩ সালের ১৯শে এপ্রিল দশ বছরের কারাদন্ড দেয়, এবং তাকে লুডভিগবুর্গের পেনাল ইন্সটিটিউশনে ১৯৪৫ সালের এপ্রিল পর্যন্ত বন্দী রাখা হয়। তার স্ত্রী জেনিকে ১৯৪৩ সালের ২ ডিসেম্বর (সম্ভবত) আউশভিৎয-বিরকেনাউ ক্যাম্পে হত্যা করা হয়। গ্রিমিনগারের সহকারী, টিলি হান নিজস্ব অর্থায়নে সাদা গোলাপ দলকে আর্থিক সাহায্য করেছিলেন। তিনিই মুলত দলটির সাথে গ্রিমিনগারের যোগাযোগে মধ্যকুশলী হিসেবে কাজ করতেন। হান প্রায়ই স্টুটগার্ড থেকে মিউনিখে প্রচারণার কাজের জন্য প্রয়োজনীয় দাপ্তরিক অনুষঙ্গ আনা-নেয়া করতেন। এছাড়াও জার্মানির উল্‌ম শহরের কিছু শিক্ষার্থীর দল দলটির প্রচারণা লিফলেট বিতরন করেছিলো। এই দলের মাঝে সোফি শোলের ছেলেবেলার বন্ধু সুসান হিৎযেল, তার কিশোর ভাই হান্স হিৎজেল ও ফ্রানৎজ যে মুলার অন্যতম।
প্রাথমিক উৎস
সমস্ত ৭টি লিফলেটের ইংরেজি অনুবাদ এখানে রয়েছে: লিফলেট
ড্যানিয়েল ক্রেইগ
ড্যানিয়েল ক্রেইগ (ইংরেজিঃ Daniel Wroughton Craig) (জন্ম ২ মার্চ ১৯৬৮)বর্তমান সময়ের একজন জনপ্রিয় ব্রিটিশ অভিনেতা। ক্রেইগ জোরো, ইন্ডিয়ানা জোন্স, লারা ক্র্যাফট সহ আরো অনেক জনপ্রিয় চলচ্চিত্রে অভিনয় করেন। কিন্তু ড্যানিয়েল ক্রেইগ বর্তমান সময়ে জেমস বন্ড হিসেবে বেশি খ্যাত। ২০০৬ সালের ক্যাসিনো রয়াল চলচ্চিত্রের মাধ্যমে তিনি বন্ড চরিত্রে অভিনয় শুরু করেন। ২০০৮ সালে জেমস বন্ড চলচ্চিত্রের ২২তম চলচ্চিত্র কোয়ান্টম অব সোলেস এ তিনি অভিনয় করেন।
কাসের্তার প্রাসাদ
কাসের্তার প্রাসাদ (Reggia di Caserta;, রেজ্জো দি কাসের্তা) দক্ষিণ ইতালীর ক্যাসের্তায় অবস্থিত একটি পুরাতন রাজকীয় বাসভবন যা নেপলসের রাজার জন্য নির্মাণ করা হয়েছিল। ১৮শ শতকে তৈরীর পর থেকেই এটি বিশ্বের সবচেয়ে বড় প্রাসাদ এবং ইউরোপের অন্যতম বড় ভবন হিসেবে পরিচিত। ১৯৯৭ সালে এটি ইউনেস্কো ঘোয়িত বিশ্ব ঐতিহ্য হিসেবে তালিকাভূক্ত।
ঝালদা
ঝালদা হল ভারত-এর পশ্চিমবঙ্গ রাজ্যের একটি শহর ও পৌরসভা। এই শহরটি পুরুলিয়া জেলাতে অবস্থিত। শহরটি পশ্চিমবঙ্গ ও ঝাড়খন্ড সীমান্তের খুব কাছে অবস্থিত। ঝালদা শহরটি ঝালদা মহকুমার সদর দপ্তর।
ভূগোল
ঝালদা শহরটি ২৩.২২ উত্তর ও ৮৫.৯৭ পূর্বে অবস্থিত। সমুদ্র সমতল থেকে ঝালদা শহরটির উচ্চতা ২৯৩ মিটার। এই শহরটি ছোটনাগপুর মালভূমির পূর্ব অংশে অবস্থিত।এই অংশের পাহাড়গুলি হল শিকার, বানসা, কোপলা ও শিলফোর।
শিক্ষাপ্রতিষ্ঠান
এই শহরে চারটি উচ্চবিদ্যালয় রয়েছে ও একটি মহাবিদ্যালয় আছে। এই গুলি হল-
পরিবহন
ঝালদা রেলওয়ে স্টেশন এর মাধ্যমে এই শহরের রেল যোগাযোগ সম্পন্ন হয়। এছাড়া শহরটি সড়ক পথে পুরুলিয়া, মুরি, রাঁচী প্রভৃতি শহরের সঙ্গে যুক্ত।
মোহের টাওয়ার
মোহের টাওয়ার (Túr an Mhothair) নেপোলিয়নিক যুগের পুরানো ওয়াচটাওয়ারের একটি ধ্বংসাবশেষ। এটি আয়ারল্যান্ডের ক্লেয়ারে মোহের কাউন্টির ক্লিফের দক্ষিণ প্রান্তে হ্যাগস হ্যাডে অবস্থিত।
ইতিহাস
বর্তমান টাওয়ার (যা ১৮০৮ সালে নির্মিত হয়েছিল) মোথার বা মোহের নামে পরিচিত, যা প্রমোনটরি দুর্গের কাছাকাছি অবস্থিত। এই দুর্গটি ১৭৮০ সাল পর্যন্ত ছিল এবং জন লয়েডের শর্ট ট্যুর অফ ক্লেয়ার (১৭৮০) এর একটি বিবরণে এর উল্লেখ রয়েছে। একটি নতুন সিগন্যালিং টাওয়ার নির্মাণের জন্য ১৮০৮ সালে পূর্বের দুর্গটি ভেঙে ফেলা হয়েছিল। মোহের টাওয়ার মোহের টাওয়ারমোহের টাওয়ার
নির্মাণ ও ব্যবহার
এটি একটি একক বিল্ডিং, প্রায় বর্গাকার টাওয়ার যার পূর্ব ও পশ্চিম দেয়ালের উপর থেকে দুটি ঋজুরেখ বুরুজ বের হয়েছে।
গ্রীষ্মে টাওয়ারের ধ্বংসাবশেষটিতে এলাকাটির স্থানীয় চফ ও অনুরূপ পাখি বিচরণ করে। টাওয়ারটি কখনও কখনও মোহের ক্লিফের দর্শনার্থীদের আশ্রয়স্থল হিসাবে ব্যবহার করা হয় যারা আটলান্টিক থেকে আসা ঝড়ের সময় দক্ষিণ ক্লিফের পথে আটকা পড়ে।
পশ্চিমবঙ্গের বিদ্যুৎ কেন্দ্রের তালিকা
পশ্চিমবঙ্গের বেশির ভাগ বিদ্যুৎ কেন্দ্র গুলি হল কয়লা ভিত্তিক তাপবিদ্যুৎ কেন্দ্র। এছাড়া কিছু জলবিদ্যুৎ ও গ্যাস বিদ্যুৎ কেন্দ্র রয়েছে।
ফরিদপুর উপজেলা
ফরিদপুর বাংলাদেশের পাবনা জেলার অন্তর্গত একটি উপজেলা।
ইতিহাস
ফরিদপুর উপজেলা শিক্ষা সংস্কৃতিতে অনন্য। এখানে আছে শতবছরের পুরনো রাজা বনমালী রায় বাহাদুর এর রাজবাড়ী। তাই রাজার নাম অনুসারে এখানে বাজারের নাম হয়েছে বনওয়ারী নগর বাজার। এখানে আছে শতবছরের পুরাতন হাইস্কুল বনওয়ারী নগর সি বি পাইলট উচ্চ বিদ্যালয় এন্ড কলেজ। আছে নাম করা কলেজ মোহাম্মদ ইয়াসিন ডিগ্রি (অনার্স) কলেজ। আছে বনওয়ারী নগর সিনিয়র ফাজিল মাদরাসা। আরো আছে শতবছরের নাম করা শিক্ষা প্রতিষ্ঠান আল্লাহ আবাদ দ্বিমুখী উচ্চবিদ্যালয়। উপজেলাটি বড়াল নদীর তীরে গড়ে উঠেছে।
অবস্থান ও আয়তন
ভৌগলিকভাবে ২৪.০০৫’-২৪.০১৪ উত্তর অক্ষাংশ এবং ৮৯.০১৭-৮৯.০২৭ পূর্ব দ্রাঘিমাংশের মধ্যে এর অবস্থান। এ উপজেলার উত্তরে ভাঙ্গুড়া উপজেলা ও সিরাজগঞ্জ জেলার উল্লাপাড়া উপজেলা, দক্ষিণে সাঁথিয়া উপজেলা ও আটঘরিয়া উপজেলা পূর্বে সিরাজগঞ্জ জেলার শাহজাদপুর উপজেলা, পশ্চিমে চাটমোহর উপজেলা ও ভাঙ্গুরা উপজেলা।
প্রশাসনিক এলাকা
এই উপজেলার ইউনিয়নগুলো হচ্ছে -
জনসংখ্যার উপাত্ত
এ উপজেলার মোট জন সংখ্যা ১,২৩,৯১৯ জন। যার মধ্যে ৬৩,৬১৮ জন রয়েছে পুরুষ এবং নারী সংখ্যা ৬০,৩০১ জন।
শিক্ষা
এ এলাকার ৪৭% মানুষই শিক্ষিত (যাদের বয়স ৭ বছরের উপরে)। মেয়েদের শিক্ষার হার ৪৩% এবং ছেলেদের শিক্ষার হার ৫১ %।
অর্থনীতি
অর্থনীতি প্রধানত কৃষি নির্ভর। প্রায় ৭৫-৮৫% লোক কৃষির উপর প্রত্যক্ষ ও পরোক্ষ ভাবে নির্ভরশীল। প্রধান ফসল ধান, সরিষা, গম, পাট, খেসারি, পিঁয়াজ ইত্যাদি।
ব্রুস বোল্টন
ব্রুস আলফ্রেড বোল্টন (Bruce Bolton; জন্ম: ৩১ মে, ১৯৩৫) ক্যান্টারবারির ক্রাইস্টচার্চ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি ও ওয়েলিংটন দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন ব্রুস বোল্টন।
প্রথম-শ্রেণীর ক্রিকেট
১৯৫৫-৫৬ মৌসুম থেকে ১৯৭০-৭১ মৌসুম পর্যন্ত ব্রুস বোল্টনের প্রথম-শ্রেণীর খেলোয়াড়ী জীবন চলমান ছিল। ব্রুস বোল্টন ডানহাতি উদ্বোধনী ব্যাটসম্যান হিসেবে খেলতেন। এছাড়াও, কার্যকরী লেগ-স্পিন বোলার ছিলেন। প্রায় ১০ বছর নিউজিল্যান্ডের ঘরোয়া ক্রিকেট আসরে ক্যান্টারবারির পক্ষে খেলেন। এক বছর বিরতি নেয়ার পর ওয়েলিংটনের পক্ষে আরও পাঁচ মৌসুম খেলেন তিনি।
১৯৫৮ সাল পর্যন্ত প্রথম-শ্রেণীর ক্রিকেটে ব্রুস বোল্টনের আশানুরূপ ব্যাটিং রেকর্ড ছিল না। তবে, ১৯৫৮-৫৯ মৌসুমে ক্যান্টারবারির পক্ষে প্লাঙ্কেট শীল্ডের প্রথম দুই খেলায় তিনি ৭৯, ২৮, ৭৪ ও ৪৯ রান সংগ্রহ করেন। তন্মধ্যে, তিনবার ক্যান্টারবারির সর্বোচ্চ রান সংগ্রাহক হন।
ওয়েলিংটনের পক্ষে শেষের দিকের খেলোয়াড়ী জীবনে নিচেরসারিতে ব্যাটিংয়ে নামতেন। তন্মধ্যে, ১৯৬৯-৭০ মৌসুমে দলের অধিনায়কের দায়িত্বে ছিলেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ব্রুস বোল্টন। সবগুলো টেস্টই ইংল্যান্ডের বিপক্ষে খেলেছিলেন তিনি। ২৭ ফেব্রুয়ারি, ১৯৫৯ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৪ মার্চ, ১৯৫৯ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।
১৯৫৮-৫৯ মৌসুমের শেষদিকে সফররত ইংরেজ দলের বিপক্ষে দুই টেস্ট খেলার জন্যে তাকে আমন্ত্রণ জানানো হয়। প্রথম খেলায় নিউজিল্যান্ড দল ইনিংস ব্যবধানে পরাভূত হয়। তবে, বোল্টন ভালো খেলেছিলেন। প্রথম ইনিংসে ৩৩ রান তুলেন। এ পর্যায়ে ষষ্ঠ ব্যাটসম্যান হিসেবে বিদেয় নেয়ার পূর্বে তিন ঘণ্টার অধিক সময় ক্রিজে অবস্থান করেন। দ্বিতীয় ইনিংসে তিনি ২৬ রান সংগ্রহ করেন। দ্বিতীয় টেস্টে তিনি শূন্য রানে রান আউটের শিকার হন। তবে, দুই দিন পর থেকে বৃষ্টির কারণে খেলাটি পরিত্যক্ত হয়ে যায়। অংশগ্রহণকৃত দুই টেস্টের কোনটিতেই তাকে বোলিংয়ের আমন্ত্রণ জানানো হয়নি।
হেমন্ত
হেমন্ত হলো ষড়ঋতুর চতুর্থ ঋতু, যা কার্তিক ও অগ্রহায়ণ মাসের সমন্বয়ে গঠিত। শরৎকালের পর এই ঋতুর আগমন। এর পরে আসে শীত, তাই হেমন্তকে বলা হয় শীতের পূর্বাভাস। কৃত্তিকা ও আর্দ্রা এ দুটি তারার নাম অনুসারে নাম রাখা হয়েছে কার্তিক ও অগ্রহায়ণ মাসের। ‘মরা’ কার্তিকের পর আসে সর্বজনীন লৌকিক উৎসব নবান্ন। ‘অগ্র’ ও ‘হায়ণ’ এ দু’অংশের অর্থ যথাক্রমে ‘ধান’ ও ‘কাটার মৌসুম’। সম্রাট আকবর অগ্রহায়ণ মাসকেই বছরের ১ম মাস বা খাজনা তোলার মাস ঘোষণা করেছিলেন।
নবান্ন উৎসব
thumbnail|right|ফসল তোলার প্রস্তুতি হেমন্তের ফসল কাটাকে কেন্দ্র করেই নবান্ন উৎসবের সূচনা হয়। নবান্ন (অর্থঃ নতুন অন্ন) পশ্চিমবঙ্গ ও বাংলাদেশের ঐতিহ্যবাহী শস্যোৎসব। নবান্ন হল নতুন আমন ধান কাটার পর সেই ধান থেকে প্রস্তুত চালের প্রথম রান্না উপলক্ষে আয়োজিত উৎসব, যা সাধারণত অগ্রহায়ণ মাসে আমন ধান পাকার পর এই উৎসব অনুষ্ঠিত হয়।
বাংলাদেশের কোন কোন অঞ্চলে ফসল তোলার পরদিনই নতুন ধানের নতুন চালে ফিরনি-পায়েশ অথবা ক্ষীর তৈরি করে আত্মীয়স্বজন ও পাড়া-প্রতিবেশীর ঘরে ঘরে বিতরণ করা হয়। নবান্নে জামাইকে নিমন্ত্রণ করা হয়, মেয়েকেও বাপের বাড়িতে ‘নাইওর’ আনা হয়।
নবান্নে নানা ধরনের দেশীয় নৃত্য, গান, বাজনাসহ আবহমান বাংলার সাংস্কৃতিক অনুষ্ঠান পালিত হয়। লাঠিখেলা, বাউলগান, নাগরদোলা, বাঁশি, শখের চুড়ি, খৈ, মোয়ার পসরা বসে গ্রাম্য মেলায়।
অন্যান্য অঞ্চলে
ইউরোপে ১লা সেপ্টেম্বর থেকে হেমন্তের শুরু। সেখানে একে বলা হয় বৈচিত্র্যময় রঙ ও পাতা ঝরার ঋতু। ঝাউ গাছগুলো ছাড়া সব গাছেরই পাতা এ সময় ঝরে যেতে শুরু করে এবং শীতের আগমনের আগেই সব বৃক্ষই ন্যাড়া হয়ে যায়।
জনপ্রিয় সংস্কৃতিতে
কাজী নজরুল ইসলামের ‘অঘ্রাণের সওগাত’ কবিতায় নবান্নের চিত্রটি বেশ উপভোগ্য। হেমন্ত ঋতুতে নিয়ে কবি সুফিয়া কামালের ছড়া-কবিতা হেমন্ত। সবুজ পাতার খামের ভেতর হলুদ গাঁদা চিঠি লেখে
কোন্ পাথারের ওপার থেকে আনল ডেকে হেমন্তকে?
এছাড়াও এই ঋতুকে নিয়ে বিশ্বকবি রবীন্দ্রনাথ ঠাকুর হিমের রাতে ওই গানটিতে লিখেছেনঃ
হিমের রাতে ওই গগনের দীপগুলিরে, হেমন্তিকা করল গোপন আঁচল ঘিরে।
ঘরে ঘরে ডাক পাঠালো ‘দীপালিকায় জ্বালাও আলো, জ্বালাও আলো, আপন আলো, সাজাও আলোয় ধরিত্রীরে।’
বিশ্বকবি তার নৈবদ্যে স্তব্ধতা কবিতায় লিখেছেনঃ
‘আজি হেমন্তের শান্তি ব্যাপ্ত চরাচরে জনশূন্য ক্ষেত্র মাঝে দীপ্ত দ্বিপ্রহরে
শব্দহীন গতিহীন স্তব্ধতা উদার